**Második Rész: Isten Megtapasztalása Nélkül Nem is Élsz  
Eric Gilmour Interjú, Házigazda: Brian Guerin**

***BRIAN****: Folytatva az előző gondolatmenetet, mit mondanál…? - Bár legyél teljesen szabad, hogy arról beszélj, amire Isten Szelleme vezet – mivel személyesen is ismerlek és tudom, hogy Isten jelenléte, a Vele való bensőséges kapcsolat, hangjának meghallása a MINDEN számodra… Azt is szeretném kiemelni veled kapcsolatban, amit lehet, sokan nem is tudnak még rólad: láttam, ahogy kimész az utcákra evangelizálni és sok csodát tapasztalsz, gyógyulásokat, megtéréseket, jeleket és csodákat. Ez elképesztő, mégis a szíved az dobogtatja meg igazán, amikor az emberek szívét rabul ejti Isten szerelme és újra az Ő szerelmeseivé válnak, jelenlétére és hangjának meghallására vágynak.*

**ERIC**: Igen

***BRIAN****: Mi az, amiről az Úr mostanában beszélt neked, ahogy jelenlétében időztél, az Ő megismerésében, Vele való intimitásban, ami mai nézőinknek is szólhat?*

**ERIC**: A legjobban úgy tudnám kifejezni azt, amit Isten üzenni akar az övéinek az, amit nekem is állandóan mondani szokott. Az életem minden egyes napján két szót mond nekem: JÖJJ HOZZÁM! A valóság az, amit tennünk kell a győzelem idején, ugyanaz, amit a kudarc idején is tennünk kell. Hozzá kell jönnünk! Akkor is, ha Isten magaslataira vágyunk, vagy épp segítségre van szükségünk. Akkor is, ha elbuktunk és kudarcot vallottunk, vagy épp győzedelmeskedünk. Mindig két szót mond Jézus: JÖJJ HOZZÁM! Más szavakkal: „lépj be jelenlétembe!” Kétségbeesetten szükségünk van Rá a születésünk napjától a földön töltött utolsó napunkig az Ő személyének valóságos megtapasztalására, Szellemének jelenlétében. Isten Szellemének jelenléte az, mely megismerteti velünk Jézus Krisztust megtapasztalás szintjén. Ha nem jutunk el az Ő megismerésére, akkor csupán igazságokat halmozunk fel az elménkben arról a személyről, aki egyszer itt élt a földön és mi elhisszük, hogy Ő Isten. Jól tudjuk, hogy ez semmire nem vezet. A.W.Tozernek volt egyszer egy nagyszerű idézete, ami teljesen ideillik. Azt mondta „Az Egyház tragédiája, hogy gyermekkortól fogva idős korig, az emberek csupán egy olyan általuk kreált Istent ismertek meg, aki a teológia és logika keveréke, akinek nincsenek látó szemei vagy halló fülei.”

***BRIAN****: Hmmm… ez elképesztő! Nos, mit mondanál, az emberek hogy tudnak gyakorlati módon belépni ebbe az életformába? Milyen tippeket tudnál az embereknek adni, hogyan tudják ezeket megélni, amikor Istenhez jönnek?*

**ERIC**: Úgy gondolom, hogy az egyik legfőbb probléma a modern társadalommal az, hogy mindenféle dolgok próbálják lekötni a figyelmünket. Nagyon elfoglaltak vagyunk, minden gyorsan és könnyen kell, hogy jöjjön. Így még az elménket is nagyon nehezen tudjuk lelassítani, lecsendesíteni. Nehéz uralnunk az érzelmeinket, amikor annyi minden történik. Thomas Dubois-nak van egy jó idézete. Azt mondta: „a túl sok inger kinyírja a lélek befogadó képességét.” Úgy gondolom, ez az egyik legfőbb probléma manapság. Még keresztények, sőt szolgálók életében is! Annyira sok inger éri az embert minden irányból, hogy az szó szerint szabotálja, aláássa azt az érzékenységüket, hogy Istentől halljanak. És tudjuk azt, hogy ha nem kapunk Istentől folyamatosan dolgokat, megszűnünk élni. Ezért van, hogy az emberek szíve meghidegül és elidegenedik Istentől, sőt el is fordulnak Tőle. Minden úgy működik, hogy dicsőségről dicsőségre, kijelentésről kijelentésre, ismeretről megismerésre épül. Amikor megtapasztaljuk Őt, átéléseink vannak Vele újra és újra. Amikor megtapasztaljuk Őt, akkor élünk igazán. Tudod, néha írnak nekem emberek olyanokat, hogy „Eric, nem élhetsz megtapasztalásokból!” Ilyenkor bemegyek a belső szobámba, beülök a székembe és megkérdezem az Urat, Ő mit mond erre. Többször is megtettem ezt. És minden egyes alkalommal az ellenkezőjét mondja nekem, méghozzá azt, hogy „megtapasztalás nélkül nem is élünk!” Szó szerint meg kell tapasztalnunk Őt úgy, mint élő személyt! Ezáltal élünk! Hadd mondjam el ezzel együtt, hogy a legnagyobb dolog az, hogy figyeljünk és hallgassunk Jézus szavaira, aki maga Isten. Ő az alábbiképpen tanítja az embert imádkozni: menj be a te belső szobádba – ez az elkülönülés, hogy kettesben legyünk Vele! Majd: zárd be az ajtót – ez az elcsendesedés. Az elvonulást, hogy csak az Úrral legyünk és elcsendesedjünk, nem egy mozgalom indította el, hanem maga Isten! Ő arra tanítja az embert, akit teremtett és az ember lelkét, melyet szintén Ő alkotott, hogy tapasztalja meg Őt, és közeledjen Hozzá. Még azt is hadd tegyem ehhez hozzá, hogy amikor tanítja az embert imádkozni: így kezdd az imát: „Mi Atyánk” – ezzel elismerjük azt, hogy Isten úgy szeret bennünket, mint ahogy az édesapa szereti a fiát és hogy 100%-ban, állandó jelleggel tárt karokkal vár ránk! Várja, hogy jöjjünk Hozzá! Ő a MI oldalunkon áll és velünk van mindig! Úgy vélem, ha nem ilyen hozzáállással vagyunk Felé, szabotáljuk, aláássuk nem csupán a lelkünk befogadó készségét, hanem még azt is, hogy egyáltalán jöjjünk Hozzá. „Nézd mit tettem, hogy jöhetnék így Istenhez?” Nem, nem, nem! Ő a mi édesapánk, akihez mindig jöhetünk!

***BRIAN****: Ez annyira jó!*

10.53 percnél van vége